AGF-målmanden Steffen Rasmussen håber på at få forlænget sin kontrakt med AGF, der udløber til sommer.

I denne sæson er Steffen Rasmussen blevet overhalet af Alekandar Jovanic i kampen om målmandsposten i AGF. Til sommer udløber 34-årige Rasmussens kontrakt med klubben, men keeperen er afklaret med, hvad han gerne vil lave efter sommeren.

- Ja, det er jeg ligeså stille begyndt at finde ud af. Jeg vil gerne fortsætte med at spille, men det skal vi jo blive enige om, fortæller Steffen Rasmussen til bold.dk.

- Der er en dialog, men hvad den går ud på lige nu, kan være ligemeget. Men der er også lang tid til, siger AGF-keeperen.

Steffen Rasmussen er den spiller, der har spillet flest Superliga-kampe for AGF i klubbens historie. I alt er det blevet til 409 kampe i AGF-trøjen.

peter@bold.dk

KØB BILLETTER TIL AGF's KOMMENDE HJEMMEKAMPE HER!